**VAIKO GEROVĖS KOMISIJOS VEIKLOS PLANAS**

**Tikslas:** rūpintis vaikui saugia ir palankia mokymosi aplinka, orientuota į asmenybės sėkmę, gerą savijautą, brandą, individualias vaiko galimybes atitinkančius ugdymo(si) pasiekimus bei pažangą, atlikti kitas su vaiko gerove susijusias funkcijas.

**Uždaviniai:**

1. Kurti įstaigoje saugią, sveiką ir palankią mokymosi aplinką, užtikrinančią gerą savijautą.
2. Atlikti ugdomosios aplinkos, jos saugumo, bendruomenės narių tarpusavio santykių ir kitų su vaiko gerove susijusių aspektų analizę.
3. Užtikrinti vaikui teikiamų paslaugų kokybę, atitinkančią jo brandą bei individualius gebėjimus.
4. Bendradarbiauti pedagogams su kitais specialistais, atliekant specialiųjų poreikių vaiko pasiekimų vertinimą.
5. Atlikti pirminį vaikų specialiųjų ugdymosi poreikių, kylančių ugdymo(si) procese įvertinimą.
6. Rūpintis vaiko socialine, emocine gerove ir švietimo pagalba.
7. Teikti metodinę informaciją tėvams prevencijos, specialiojo ugdymo, socialinio švietimo klausimais.
8. Įvykus krizei lopšelyje – darželyje, t.y. netikėtam ir/ ar pavojingam įvykiui, sutrikdančiam įprastą įstaigos bendruomenės ar atskirų jos narių veiklą, organizuoti krizės valdymo priemones.
9. Bendradarbiauti su nevyriausybinėmis organizacijomis ir kitomis suinteresuotomis institucijomis, įstaigomis ar asmenimis, susijusiomis su vaiko gerove.

**Darželio vaiko gerovės komisijos funkcijos:**

1. remdamasi Darželio turimais įsivertinimo ir kitais duomenimis reguliariai atlieka Darželio ugdomosios aplinkos, jos saugumo, Darželio bendruomenės narių tarpusavio santykių ir kitų su vaiko gerove susijusių aspektų analizę;

2. rūpinasi pozityvaus Darželio mikroklimato kūrimu ir pozityvių vertybių puoselėjimu, koordinuoja prevencijos ir intervencijos priemonių įgyvendinimą, teikia siūlymus Darželio vadovui dėl saugios ir mokymuisi palankios aplinkos užtikrinimo, vaikų socialinio ir emocinio ugdymo, prevencinių ir kitų programų įgyvendinimo, kitų su vaiko gerove susijusių aspektų;

3. organizuoja Darželio bendruomenės švietimą vaiko teisių apsaugos, prevencijos, vaikų saviraiškos plėtojimo ir kitose vaiko gerovės srityse, rekomenduoja kvalifikacijos tobulinimo renginius vaikų socialinių ir emocinių kompetencijų ugdymo, kitose su vaiko gerove susijusiose srityse Darželyje dirbantiems pedagogams;

4. gavus tėvų (globėjų, rūpintojų) sutikimą, atlieka pirminį vaikų specialiųjų ugdymosi poreikių, kylančių ugdymo(si) procese, įvertinimą, prireikus, kreipiasi į pedagoginę psichologinę ar švietimo pagalbos tarnybą dėl vaikų specialiųjų ugdymosi poreikių įvertinimo, specialiojo ugdymo ir (ar) švietimo pagalbos jiems skyrimo švietimo ir mokslo ministro nustatyta tvarka;

5. organizuoja ir koordinuoja mokymo(si)/ugdymo(si), švietimo ar kitos pagalbos vaikui teikimą, tariasi su tėvais (globėjais, rūpintojais), pedagogais dėl jos turinio, teikimo formos ir būdų;

6. organizuoja ir koordinuoja švietimo programų pritaikymą vaikams, turintiems specialiųjų ugdymosi poreikių, tvarko specialiųjų ugdymosi poreikių turinčių vaikų apskaitą Darželyje;

7. teisės aktų nustatyta tvarka inicijuoja vaiko minimalios ar vidutinės priežiūros priemonės skyrimą, vaiko minimalios priežiūros priemonės pakeitimą, pratęsimą ar panaikinimą, teikia siūlymus savivaldybės administracijos vaiko gerovės komisijai dėl vaiko minimalios priežiūros priemonių tobulinimo;

8. pasibaigus nustatytam vaiko vidutinės priežiūros ar auklėjamojo poveikio priemonės vykdymo terminui, užtikrina sklandų vaiko įsitraukimą į ugdymo(si) procesą ir organizuoja vaikui reikalingos mokymo(si)/ugdymo(si), švietimo ar kitos pagalbos teikimą;

9. įvykus krizei Darželyje, t. y. netikėtam ir/ar pavojingam įvykiui, sutrikdančiam įprastą Darželio bendruomenės ar atskirų jos narių veiklą, emociškai sukrečiančiam visą ar didesnę Darželio bendruomenės dalį, organizuoja krizės valdymo priemones;

10. bendradarbiauja su Darželio savivaldos institucijomis, savivaldybės administracijos Vaiko gerovės komisija, tarpinstitucinio bendradarbiavimo koordinatoriumi, vaiko minimalios priežiūros priemones vykdančiais asmenimis, vaikų socializacijos centrais, savivaldybės administracijos struktūriniais padaliniais, teritorine policijos įstaiga, vaiko teisių apsaugą savivaldybėje užtikrinančia institucija, švietimo, socialinių paslaugų, sveikatos priežiūros įstaigomis, nevyriausybinėmis organizacijomis ir kitomis suinteresuotomis institucijomis, įstaigomis ar asmenimis;

11. atlieka Lietuvos Respublikos vaiko minimalios ir vidutinės priežiūros įstatyme nustatytas bei kitas su vaiko gerove susijusias funkcijas.

|  |  |  |  |
| --- | --- | --- | --- |
| **Eil. Nr.**  | **Veikla** | **Atsakingas asmuo** | **Data** |
| 1. | Papildyti l. d. „Gintarėlis“ vaiko gerovės komisijos sudėtį naujais nariais. | Įstaigos bendruomenė/vadovas | 2019 rugsėjis |
| 2. | Sudaryti Vaiko gerovės komisijos veiklos planą 2019 – 2020 m. m.  | VGK nariai | 2019 rugsėjis |
| 3. | Organizuoti VGK posėdžius | VGK pirmininkas | Pagal poreikį, visus mokslo metus |
| 4. | Parengti metinę ataskaitą dėl vaikų sergamumo. | Slaugytoja – dietistė G. Gustytė | 2020 birželis |
| 5. | Parengti metinę logopedo darbo ataskaitą.  | Logopedė S. Jankauskienė | 2020 birželis |
| 6. | Parengti VGK metinę ataskaitą.  | VGK pirmininkas | 2020 birželis |
| **PREVENCINĖ VEIKLA** |
| 7.  | Konsultuoti vaikus bei jų tėvus sveikatos išsaugojimo bei stiprinimo klausimais. Inicijuoti pokalbius grupėse sveikos gyvensenos ir asmens higienos įgūdžių klausimais. | Slaugytoja – dietistė G. Gustytė,grupių mokytojos | Per mokslo metus |
| 8.  | Stebėti vaikų adaptaciją ikimokyklinėse ir priešmokyklinėse grupėse. | Grupių mokytojos  | Spalio/lapkričio mėn. |
| 9.  | Dalyvauti tėvų susirinkimuose. | VGK | Pagal poreikį |
| 10.  | Vykdyti individualias konsultacijas tėvams. | VGK  | Pagal poreikį |
| 11. | Vykdyti pedagogų konsultavimą. | VGK | Pagal poreikį |
| 12. | Vesti meno terapijos užsiėmimus dailės studijoje pagal sudarytą tvarkaraštį aktyviems – pasyviems darželio ugdytiniams. | Meninio ugdymo pedagogė E. Butaitė | Per mokslo metus |
| 13.  | Vykdyti bendrą muzikos, sporto ir kalbos projektą „Miklūs piršteliai, greitos kojelės– graži kalba“. | Logopedė S. Jankauskienė,meninio ugdymo pedagogė R. Skirmontienė, 10 gr. pedagogė S. Kairienė, kūno kultūros pedagogė E. Matutienė  | 2020 kovas/ balandis |
| 14. | Kartu užpildyti ikimokyklinio amžiaus vaikų, turinčių specialiųjų ugdymo(-si) poreikių, pasiekimų aprašą ir grafiką. | Grupių mokytojos, tėvai ir kt. specialistai | Per mokslo metus |
| 15. | GMP, „Kibirkštėlės“, sveikatos stiprinimo narių vykdomos gerumo akcijos. | GMP, „Kibirkštėlės“, „Sveikuoliuko“ narės | Per mokslo metus |
| 16. | Organizuoti tolerancijos dieną. | PU pedagogės  | 2020 sausis |
| 17.  | Vykdyti projektą „Socialinių – emocinių elementų taikymas kasdieninėse grupių veiklose“.  | PU pedagogės  | Per mokslo metus |
| 18.  | Įsteigti kiekvienoje grupėje „Nusiraminimo kampelį“. | Grupių mokytojos | Per mokslo metus |
| 19.  | Tęsti bendrystę tarp ankstyvojo amžiaus ir vyresniojo amžiaus grupių vaikų (vaikai padeda mažiesiems apsirengti, kartu žaidžia ir t.t.).  | Grupių mokytojos | Per mokslo metus |
| 20.  | Edukacinių erdvių keitimas (vaikai lankosi įvairiose įstaigos patalpose).  | Grupių mokytojos | Per mokslo metus |
| 21.  | Mokytojos D. Juodeikienės projekto „Ir maži, ir dideli – mes draugaujame visi“ gerosios patirties sklaida bendruomenėje. | Mokytoja D. Juodeikienė | 2019 rugsėjis |
| 22. | Įrengti lauke ant šaligatvių spalvotus takelius (vaikų žaidimams).  | Grupių mokytojos | Per mokslo metus |
| 23. | Žaidimo kambario pildymas naujomis edukacinėmis priemonėmis.  | Grupių mokytojos | Per mokslo metus |
| 24. | Pavasarį įrengti lauko bibliotekėlę.  | Grupių mokytojos | Per mokslo metus |
| **SPECIALUSIS UGDYMAS** |
| 25. | Švietimo (logopedo) pagalbos gavėjų sąrašo sudarymas ir patvirtinimas PPT. | VGK pirmininkas | 2019 rugsėjis |
| 26. | Rinkti informaciją apie mokinius, turinčius mokymosi sunkumų, elgesio ar emocijų problemų:1. gavus tėvų sutikimą atlikti pirminį įvertinimą;2. aptarti įvertinimo rezultatus VGK;3. įtraukti į švietimo pagalbos gavėjų sąrašą ir teikti logopedo pagalbą;4. siųsti vaiką įvertinimui į PPT. 4. teikti siūlymą PPT dėl specialiojo ugdymo skyrimo;5. konsultuoti pedagogus ir tėvus. | Logopedė, mokytojos, tėvai | Pagal poreikį visus mokslo metus |
| 27. | Vesti individualius konsultacinio pobūdžio pokalbius su vaiko tėvais ir atviras logopedines pratybas. | Logopedė | Per mokslo metus |
| 28. | Rinkti ir kaupti medžiagą apie specialiųjų poreikių vaikų ugdymą. | Logopedė, mokytojos, VGK nariai | Per mokslo metus |
| 29. | Teikti konsultacijas pedagogams dėl spec. poreikių vaikų ugdymo (si). | Logopedė | Pagal poreikį |
| 30. | Dalyvauti rajono ir spec. pedagogų metodinio ratelio veikloje. | Logopedė | Per mokslo metus |
| 31. | Dalyvauti seminaruose, kvalifikacijos kėlimo kursuose. | Logopedė, VGK nariai | Per mokslo metus |
| **KRIZIŲ VALDYMAS** |
| 32. | Kelti kvalifikaciją krizės valdymo klausimais. | VGK | Per mokslo metus |